# data[].attributes.body
Gunnar huomaa veneensä kadonneen ja ilmoittaa asiasta poliisille. 7-vuotiaat lapset olivat löytäneet roska-astiassta kokaiinia, jota he kerkesivät maistelemaan. Lapset vietiin sairaalaan ja tutkimusten jälkeen selvisi, että kokaiinipussissa oli Matten sormenjäljet.
Matten aikaisemmasta pahoinpitelystä poliisit saivat selville, että hänet hakkasi eräs moottoripyöräjengi. Matten entisen työpaikan Fristadin paljastus heidän laittomista teoistaan, kohdistivat poliisin epäilyt täysin samaiseen moottoripyöräjengiin nimeltä IE eli Illegal Eagles. Se tutkintalinja haudattiin kuitenkin nopeasti, vaikka Madeleine oli varma, että hänen miehensä olisi tappanut Matten.
Gunnarin ja Signen vene löydettiin kauempaa eräältä luodolta ja asiantuntijat laitettiin tutkimaan mistä vene oli sinne ajelehtinut.
Annien mies Fredrik löydetään ammuttuna sängystään ja epäilykset kohdistuivat kadonneeseen vaimoon. Tukholman ja Fjällbackan poliisit alkavat tehdä yhteisstyötä, ja he lähtivät Gråskäriin, jossa Erica sillä hetkellä oli. Kun he löysivät erikan pistävän hajuisesta rakennuksta, he huomasivat, että tätä oli lyöty päähän. Poliisit lähtivät etsimään Annieta ja löysivät tämän rannalta. Annie halusi päästää Samin vapaaksi, ja Sam lähti merivirtojen mukaan. Annie olisi hukuttaunut, mutta poliisi sai vedettyä hänet pinnalle.

# data[].attributes.body
Kirjan keskeisimpiä henkilöitä ovat Mats Sverin, Annie, Anna, Erica, Partik, ja muut poliisilaitoksen työntekijät eli Paula, Mellberg, Martin ja Gösta. Kylpyläprojektin keskeisiä henkilöitä ovat Erling, Vivianne ja Anders. Anna on vaipunut pimeyteen, mutta nousee sieltä lopulta. Annie puolestaan on ikään kuin shokissa koko kirjan, mutta kirjan lopussa hän ymmärtää tekonsa ja sen, mitä ja miksi on tapahtunut. Mats "Matte" Sverin murhataan omassa kodissaan. Paula haluaa vaimonsa Johannan kanssa muuttaa pois Mellbergin ja Paulan äidin luota. Paula ja Johanna haluavat oman kodin, johon muutaisivat vain he ja heidän lapsensa Leo. Erling murtuu, kun kuulee ettei Vivianne ollut ollut tosissaan hänen kanssaan. Hän ymmärtää, että ihmiset voivat esittä toista mitä oikeasti ovat. Anders päättää jäädä Tanusmshedeen, vaikka oli lapsena luvannut Viviannelle, että he toimisivat aina yhdessä
Kirjan aiheena oli murha ja teemana ihmismieli. Teeman selitän sillä, että lähimmäisetkin ihmiset voivat tehdä kamalia tekoja ilman, että niitä voisi havaita etukäteen. Äkkinäiset teot eivät ole ehkäistävissä, mutta jos lähellä on rakastavia ihmisiä, tekijä saattaisi jättää teon tekemättä.
ja ihmismieli.
Kirjassa oli yhdistetty nykyisyys ja menneisyys, tarinat kulkivat vierekkäin. Ymmärtääkseen mitä nykyajan Gråskärissä tapahtuu, täytyy lukea vanhaa saareen liittyvää tarinaa ihmiskohtaloista. Menneysyyden tarinan hahmot, kuten Emelie ja Gustav, ovat nykyajassa läsnä haamuina, joita Annie pystyi havaitsemaan.
Kirjassa on kaikkitietävä kertoja, joka kuvailee ja kertoo kaikkien tunteita ja ajatuksia. Kertojan valinta on hyvä, sillä jos kirjassa olisi minä- tai hänkertoja, muiden henkilöiden ajatuksia tai tunteita ei tuotaisi tasapuolisesti esille.
Kirjan jännitys tulee poliisien vierailuista mahdollisille murhaajille, ja ennen käyntiä henkilöstä on kuultu kaikenlaista. Jännitys kietoutuu ikkän kuin verhona koko ajan tiukemmin Gråskäriin, saareen, josta kuolleet eivät poistu koskaan. Loppuhuipennus on kaikkein jännittävin kohta - luonnollisesti.

# data[].attributes.body
Erican ja Patrikin haluaisin tavata heidän kotonaan ja viettää tavallista arkipäivää heidän ja heidän lastensa kanssa. Patrik oli joutunut sairaalaan sydänkipujen vuoksi ja palasi töidensä pariin vasta kolme kuukautta myöhemmin. Erica oli ollut Annan kanssa kolarissa, minkä vuoksi hänelle tehtiin keisarinleikkaus, ja kaksoset saapuivat maailmaan. Erica on hyvin utelias ja kyselee paljon ja joutuukin sen takia joskus hankaluuksiin. Patrik puolestaan on Erican vastakohta: Patrkik on rauhallinen ja kärsivällinen. Patrik johtaa Mats Sverinin murhatutkintaa käytännössä ja hän on paikalla, kun Gunnar ampuu itsensä, mistä Patrikin oli todella vaikeaa olla syyttämättä itseään. Ericalla ja Patrikilla on terve parisuhde ja he ovat onnellisia yhdessä.

# data[].attributes.body
Haluaisin tavata Annien Gråskärin saarella, jutella ja viettää aikaa tutustuen saareen. Annie valitsee sydämensä mukaisen reitin, jotta ei menettäisi Samia, hänen ja Fredrikin poikaa. Hän haluaa suojella Samia kaikilta ja kaikelta. Omasta mielestäni hänen tekonsa ovat liian hätäisiä ja hän voisi toimia myös toisin. Mutta jos ajattelee millainen hänen miehensä oli, tämä oli ainoa mahdollinen keino paeta ja saada Sam mukaan. Annie arvostaa Gråskäriä ja haluaa olla siellä vain Samin ja kuolleiden kanssa. Annie on hiljainen ja etäinen, jotka ovat hyviä piirteitä saarella.
Annie ei halua muita ihmisiä saarelle, mikä on hyvin ymmärrettävää Samin kannalta.

# data[].attributes.body
Erica Falck on erittäin utelias kirjailija, jota arvostetaan hänen asuinseudullaan, ja joka hoitaa keskosina syntyneitä kaksosiaan Noelia ja Antonia. Hänen miehensä, Patrik Hedström, on paikallinen poliisi, joka tutkii Mats Sverinin murhaa. Heillä on kaksosten lisäksi vielä yksi lapsi, Maja. Patrikin äiti Kristina hoitaa heidän lapsiaan usein. Erica vierailee yksin Gråskärissä ja tunkee taas nenänsä liian vaaralliseen paikkaan, mutta Patrik tulee ja pelastaa hänet.
Erican sisko Anna on menettänyt vielä syntymättömän lapsensa kolarissa, ja hän vajoaa pimeyteen. Anna ei halua tulla sieltä pois, mutta hän ei voi vastustaa lastensa, Emman ja Adrianin energioita, kun he makaavat hänen vierellään. Anna tuntee vihaa Dania, hänen miestään ja vauvan isää kohtaan, vaikka hän tietää, ettei vauvan kuolema ole millään lailla Danin syy.
Annie pakenee Gråskärin saarelle tai Gastholmeniin, Aavesaareen niin kuin paikalliset sitä kutsuvat. Annie pakenee hänen miestään Fredrikiä, joka ei kohtele Annieta hyvin. Annie saa apua Signeltä ja Gunnarilta Samin ollessa hyvin sairas. Annie näkee kuolleita ja tuntee heidän läsnäolonsa, mutta hän tietää etteivät ne halua hänelle mitään pahaa. Annien vaatteissa haisee pistävä haju, jonka myös Erica panee merkille. Kun Erica tunkeutuu sisälle taloon, hänen on suojeltava Samia. Hänen täytyy päästää Sam vapaaksi.
Emelie asui Gråskärissä 1800-luvun loppupuolella hänen lapsensa Gustavin, miehensä Karlin ja Karlin apulaisen Julianin kanssa. Karl ja Julian vihaavaat Emelietä ja kohtelevat Gustavia niin kuin tätä ei olisi. Emelie ja Gustav tuntevat vainajien läsnäolon Annien tapaan. Emelie saa selville jotain kamalaa, minkä takia hän hukuttautuu Gustavin kanssa, ja Julian ja Karl ajautuvat hekin virran sekaan.

# data[].attributes.body
Valitessani kirjaa, jonka lukisin, kuulin siskoltani, että Camilla Läckbergin kirjat ovat koukuttavia ja mielenkiintoisia. Kirjastoista en löytänyt kurssivihkon ehdottamaa Enkelintekijä-kirjaa, joten päädyin valitsemaan Läckbergin Majakanvartija-romaanin, joka kuuluu samaan sarjaan Enkelintekijän kanssa.
Olin lukenut ennalta arvosteluja Majakanvartijasta. Teosta kehuttiin muun muassa sen rakenteesta, loppuhuipennuksesta ja juonenkuljetuksesta. Dagens Nyheter kehuu teosta Läckbergin parhaaksi kirjaksi.
Oikeastaan en odottanut kirjalta paljoakaan. Olen ennenkin lukenut kirja-arvosteluja, ja monesti on käynyt niin, että jotain kirjaa on kehuttu mielenkiintoiseksi ja koukuttavaksi, mutta en kuitenkaan ole aina saanut luettua teosta loppuun. Odotin tältä teokselta jännitystä ja sitä, että voisin itsekin miettiä murhan tekijää ja motiivia. Oletin, että kirjassa olisi paljon kuvailua. Odotin myös ihmissuhteisiin ja mielen saloihin perehtymistä.

# data[].attributes.body
Oletin kirjan nimestä päätellen, että tarina keskittyisi pääosin majakkasaareen. Suurin osa tapahtumista tapahtuivat kuitenkin mantereella, mutta Gråskär oli koko ajan mukana tarinassa tutkinnan ja mielenkiinnon kohteena.
Kirjan alussa oli vaikea päästä mukaan henkilöiden maailmaan, koska henkilöitä tuli heti alusta asti paljon, ja paikka hyppeli eri henkilöltä toiselle. Ehkä olisi ollut helpompi aloittaa, jos olisi lukenut sarjan aiemmat kirjat.
Läckbergin teksti oli helppolukuista, eikä yhteen lauseeseen tungettu liikaa asiaa. Maisemakuvausta oli hyvin niukasti, ja olisin toivonut sitä enemmän. Koko kirjan aikana mieleeni ei muodostunut kuvaa millainen Fjällbacka on. Vain Gråskäriä kuvattiin sen verran, että pystyin kuvittelemaan sen kalliopintaiseksi saareksi, jossa on majakan lisäksi vain yksi heppanan näköinen rakennus.
Henkilökuvaukset olivat mielestäni kohtuullisen hyviä: pystyin mielessäni kuvittelemaan henkilöhahmot elävinä, mutta silti heistä tuntui puuttuvan sitä jotain. Henkilön luonne oli kerronnassa ulkonäköä tärkeämpi, mikä on hyvä, sillä jos tietää henkilön luonteen, on hänen ajatuksiaan helpompi ymmärtää.
Henkilökohtalot olivat tosi rankkoja ja koskettavia. Signe menettää alle kahdessa viikossa kaksi rakastaan, ja Anna puolestaan menettää lapsensa ja murtuu siitä täysin. Annie vajoaa shokkiin huomattuaan mitä hän on saanut aikaan ja yrittää saada Samin terveeksi. Vaikka kohtalot potkivat kutakin, ne tekevät kirjasta koukuttavan, koska lukija haluaa tietää mitä heille tapahtuu.
Kirjassa käsitellään naisiin kohdistuvaa perheväkivaltaa, mutta mielestäni se oli jopa vähän liian raakaa. Vaikka moni nainen kokee perheväkivaltaa nykyäänkin, mutta millä todennäköisyydellä käy niin, että nainen saa kuulan kalloonsa. Kirjaan on valittu kaikkein raaimmat tapaukset, jotka ovat oikeasti erittäin harvinaisia.
Kylpyläprojekti oli mielestäni toisarvoinen asia koko romaanin aikana, mutta se oli välttämätön, jotta murhatutkinnassa olisi useampia tutkintasuuntia (Mats työskenteli kylpyläprojektin kanssa, ja hänellä olisi ollut kysyttävää kunnanjohtajalta, mutta tämä ei antanut . Tanumsheden kylän kylpylä on entisöity vanhaan loistoonsa kunnan, Andersin ja Viviannen rahoilla. Vivianne ja Anders ovat suunnitelleet pakenevansa maasta, eikä heillä ole aikomustakaan maksaa omaa osuuttaan kylpylästä. Vivianne pakenee ja purkaa kihlauksensa kunnanjohtaja Erlingsin kanssa, mutta Anders on rakastunut työkaveriinsa ja hän päättää jäädä Tanumshedeen, vaikka on tehnyt petoksen.
Kirjan loppuratkaisu oli toisaalta ennalta-arvattava, mutta ei sitten kuitenkaan. Loppuratkaisu oli yllättävä, en osannut kuvitella sitä sellaiseksi. Se kumosi miltei kaikki ajatukset ja oletukset siitä, mitä olin kirjan aikana miettynyt Samista ja Anniesta. Mutta vasta loppuratkaisun jälkeen aloin oikeasti miettimään, mitä kaikkea ihmisen pään sisällä voi liikkua, ja miten hankala sitä on havaita etukäteen.
Kokonaisuudessaan kirja oli erittäin hyvä. Jännitys pysyi yllä loppuun saakka, enkä ehtinyt katsoa kertaakaan, paljonko kirjaa on jäljellä (itselläni on paha tapa vilkuilla paljonko olen lukenut ja paljonko on jäljellä). Suosittelisin teosta henkilöille, jotka pitävät arvoitusten ratkaisemisesta, mutta eivät liiasta jännityksestä. Olen varma, että tulen lukemaan Läckbergin kirjoja myöhemminkin.

# data[].attributes.body
Teos: Majakanvartija
Kirjailija: Camilla Läckberg
Julkaisuvuosi: 2009 (suom. 2012)
Kustantaja: Gummerus Kustannus
Alkuteos:  Fyrvaktaren
Suomentaja: Outi Menna
Sarja: Fjällbacka (5.)
Kategoriat: Suomennettu kaunokirjallisuus